CELEX: 62013CN0631
Language: da
Date: 2013-12-02 00:00:00
Title: Sag C-631/13: Anmodning om præjudiciel afgørelse indgivet af Oberster Patent- und Markensenat (Østrig) den 2. december 2013 — Arne Forsgren

1.3.2014   
            
            
               DA
            
            
               Den Europæiske Unions Tidende
            
            
               C 61/4
            
         Anmodning om præjudiciel afgørelse indgivet af Oberster Patent- und Markensenat (Østrig) den 2. december 2013 — Arne Forsgren
   (Sag C-631/13)
   2014/C 61/06
   Processprog: tysk
   
      Den forelæggende ret
   
   Oberster Patent- und Markensenat
   
      Parter i hovedsagen
   
   
      Sagsøger: Arne Forsgren
   
      Sagsøgt: Österreichisches Patentamt
   
      Præjudicielle spørgsmål
   
   
               1)
            
            
               Kan der i henhold til artikel 1, litra b), og artikel 3, litra a) og b), i Europa-Parlamentets og Rådets forordning (EF) nr. 469/2009 af 6. maj 2009 om det supplerende beskyttelsescertifikat for lægemidler (1), såfremt de øvrige betingelser er opfyldt, udstedes et beskyttelsescertifikat for en aktiv ingrediens, der er beskyttet ved et grundpatent (i det foreliggende tilfælde: protein D), når denne aktive ingrediens indgår i lægemidlet (i det foreliggende tilfælde: Synflorix) i kovalent (molekylær) forbindelse med andre aktive ingredienser, men bibeholder sin egen virkning?
            
         
               2)
            
            
               Såfremt spørgsmål 1 besvares bekræftende:
               
                           2.1.
                        
                        
                           Kan der i henhold til artikel 3, litra a) og b), i forordning (EF) nr. 469/2009 udstedes et beskyttelsescertifikat for det stof, der er beskyttet ved et grundpatent (i det foreliggende tilfælde: protein D), når dette har selvstændig terapeutisk virkning (i det foreliggende tilfælde som vaccine mod Haemophilus influenzae-bakterier), men lægemidlets tilladelse ikke vedrører denne virkning?
                        
                     
                           2.2.
                        
                        
                           Kan der i henhold til artikel 3, litra a) og b), i forordning (EF) nr. 469/2009 udstedes et beskyttelsescertifikat for det stof, der er beskyttet ved et grundpatent (i det foreliggende tilfælde: protein D), når tilladelsen betegner dette stof som »hjælpestof« for de egentlige aktive ingredienser (i det foreliggende tilfælde: pneumokokpolysaccharider), idet stoffet i sin egenskab af »adjuvans« forstærker virkningen af disse ingredienser, men denne virkning ikke udtrykkeligt er nævnt i lægemidlets tilladelse?
                        
                     
         
      (1)  EUT L 152, s. 1.